Chris Ihidero

**Chris Ihidero** (o tshotswe ka 19 Mopitlo e tlhola malatsi  1976) ke modiri wa difilimi wa kwa Nigeria. Ke mokwadi yo mogolo/morulaganyi wa dikgang mo terameng ya sesupaditshwantsho ya MNet ya Hush.

## ka ga ene
Ihidero o na le dikirii ya ntlha le ya bobedi ya Dikwalo-ka-Sekgowa go tswa kwa mmadikolo wa mmuso wa Lagos le kwa mmadikolo wa Ibadan.

O dirile jaaka motshameki wa bobogelo, mogasi, mokwadi wa dikgang, morulaganyi wa dimakasine le motrutuntshi wa mmadikolo. Go tloga ka 2005, o ne a ruta kwa Sekolong sa Dithuto tsa Nakwana sa mmadikolo wa mmuso wa Lagos.

Ka 2007, o ne a tsenela Amaka Igwe Studios, e e neng e le kompone e e di gogang kwa pele ya go tlhagisa ditshwantsho le dibidio kwa Nigeria, e le mokaedi yo o katisiwang. Go tswa foo, o ne a tlhatloga go nna motsamaisi mogolo ka 2010. Gape o ile a dira jaaka Mokaedi wa Dithuto kwa Senthareng ya Botswerere mo Dithutong tsa Difilimi le Bobegakgang kwa Lagos, e e neng e le lekala la patlisiso le katiso la Amaka Igwe Studios.

Ka Lwetse 2013, Ihidero o ne a nna motsamaisi mogolo ywa Neteweke ya Boitlosobodutu ya Q.

Ka Lwetse 2014, o ne a simolola PinPoint Media e leng kompone ya bobegakgang le tlhagiso ya 360. PinPoint Media ke kompone ya mme ya Sekolo sa Difilimi sa Lagos (LFA), ScreenKraft le TNS.

Ka Sedimonthole 2014, o ne a simolola Dikgang tsa Boammaaruri tsa Nollywood (TNS), jaaka lefelo la dikgang, maikutlo, ditlhatlhobo, dikakanyo le tshedimosetso ka kakaretso go dikologa madirelo a difilimi tsa Nigeria.

Ka 2015, e ne e le motlhagisi mo Motseletseleng wa Shuga ya bone.

Ihidero gape o ntse a na le seabe mo go katiseng batho ba Nigeria bokgoni jwa go anela dikgang. Dithuto tse di jaaka ntlo ya borutelo ya Botswerere ya go Kwala Dikgang le sesupaditshwantsho.

## Bobegadikgang
Ihidero e ntse e le modulasetulo wa Boto ya Batseleganyi ya Boitlosobodutu jwa Nigeria Gompieno (NET) fa e sa le ka 2012.

E ne e le morulaganyi wa makasine wa MADE, wa mokgwa wa botshelo wa banna. go tloga ka 2007 go fitlha ka 2009.

Gape o dirile jaaka mokwadi wa dikgang tsa makwalodikgang, mo The Guardian, TheNET le TNS dingwaga di feta lesome.

## Tiro ya go kaela difilimi
Ihidero o laotse diura di feta lekgolo tsa terama ya sesupaditshwantsho. O dirile difilimi tse pedi tse dikhutshwane, go akaretsa le Big Daddy (2012), filimi e e buang ka petelelo, e e neng ya bontshiwa la ntlha kwa Silverbird Cinemas kwa Lagos ka Sedimonthole 2011. Ka dipono tse di fetang 500,000, e nnile filimi e khutshwane e e lebelelwang thata kwa Nigeria. Filimi e ne ya gapa "Sekgele se se Kgethegileng sa Lekgotla la Baatlhodi" le "Sekgele sa go Tseleganya se se Gaisang" kwa Moletlong wa Boditšhabatšhaba wa Difilimi wa 2012 o o neng wa tshwarelwa kwa Lagos ka DPhalane 2012.

Ka 2015, Ihidero o ne a thusa go kaela "go ntiragalete", filimi e khutshwane e e kwadilweng ke Amaka Igwe. E ne ya bontshiwa lekgetlo la ntlha kwa Ntlokgolong ya UNESCO kwa Paris ka Ngwanaitseele 2013, le kwa Nigeria ka Moranang 2015.Filimi e ne ya laolwa jaaka karolo ya Lenaneo la Ditšhabakopano la HIV/AIDS (UNAIDS) le le ikaeletseng go dirisa maano a a maleba le setso go nonotsha go nna le seabe ga bašwa mo ditirong tsa thibelo ya HIV/AIDS kwa Nigeria.

## Difilimi

* Fuji House of Commotion – Mokaedi, dikarolo tse di fetang masome a matlhano le bobedi, Metlae ya sesupaditshwantsho, fa e sa le ka Lwetse 2008

* Jaanong re Nyalane – Mokaedi, Terama ya sesupaditshwantsho , dikarolo di le lesome le borobabobedi, 2009/2012.

* VIP – Mokaedi, Dikarolo di le lesome le botlhano, Filimi e e Tshwenyang ya sesupaditshwantsho, 2010

* Big Daddy, Mokwadi-Mokaedi-Motlhagisi, Filimi e Khutshwane (Metsotso e le lesome le bobedi). 2011.

* Go Ntiragaletse – Mokaedi. Filimi e Khutshwane (Metsotso e le lesome le botlhano). 2013.

* Shuga – Motlhagisi. 2014.

* HUSH – Motseletsele wa MNET. – Mokwadimogolo/mogatisi wa Dikgang

* E THIBELWE – Motseletsele wa MNET. -Mokwadi yo Mogolo/ Motsamaisi wa Dipontsho

## Bona gape

* Lenaneo la batlhagisi ba difilimi ba Nigeria

## metswedi